PAFF (tunnetaan myös PicAFF-nimellä) on lyhenne sanoista Picture-adaptive frame-field coding, joka on MPEG-4 AVC/H.264 -koodekissa käytettävissä oleva tekniikka lomitetun videokuvan pakkaamiselle.
PAFF-tekniikassa peräkkäisistä kuvista etsitään yhteisiä muuttumattomia osia, jotka voidaan pakata progressiivisesti ja näin saavutetaan parempi lopputulos kuvanlaadun osalta ja samalla säästetään tallennustilaa. Jos peräkkäisissä kuvissa on paljon liikettä tai muutosta, pakataan ne lomitettuina.
Valitettavasti kaikki MPEG-4 AVC/H.264 -toistoa tukevat ohjelmat ja koodekit eivät tue PAFF-tekniikkaa kunnolla tai lainkaan, jonka seurauksena kuvassa näkyy virheitä tai kuvaa ei näy lainkaan, jos niitä toistaa kyseisillä ohjelmilla tai koodekeilla.